Държавен вестник, бр. 54, 2015 г., стр. 15

БРОЙ  54	
Д Ъ Р Ж А В Е Н  В Е С Т Н И К 	
СТР.  15  
ИЗПЪЛНИТЕЛНА АГЕНЦИЯ 
ПО ГОРИТЕ 
КЪМ МИНИСТЕРСТВОТО 
НА ЗЕМЕДЕЛИЕТО И ХРАНИТЕ
Правилник за изменение и допълнение на 
Устройствения правилник на Лесозащитна 
станция гр. София (обн., ДВ, бр. 14 от 2013 г.; 
изм., бр. 28 от 2013 г.)
§ 1. Създава се чл. 8а:
„Чл. 8а. (1) При осъществяване на право-
мощията си директорът на ЛЗС се подпомага 
от заместник-директор.
(2) Заместник-директор може да бъде лице 
с висше лесовъдско образование, с образова-
телно-квалификационна степен „магистър“ 
или „бакалавър“, с трудов стаж по специал-
ността не по-малко от 5 години, придобит 
след завършване на висшето образование.
(3) Договорът със заместник-директора се 
сключва, изменя и прекратява от директора 
на ЛЗС след съгласуване с изпълнителния 
директор на ИАГ.
(4) Правомощията на заместник-директора 
се определят с длъжностна характеристика, 
утвърдена от директора на ЛЗС.“
§ 2. В чл. 9 се правят следните изменения 
и допълнения:
1. Алинея 2 се изменя така:
„(2) При отсъствие на директора на ЛЗС 
функциите му се изпълняват от заместник-
директора или от длъжностно лице, опре-
делено със заповед.“
2. В ал. 3 след думите „заповед на“ се 
добавя „заместник-директора“.
Заключителна разпоредба
§ 3. Правилникът влиза в сила от деня 
на обнародването му в „Държавен вестник“.
Изпълнителен директор: 
Тони Кръстев
4628
Правилник за изменение на Устройствения 
правилник на Дирекция на Природен парк 
„Врачански Балкан“ (обн., ДВ, бр. 12 от 2012 г.; 
изм., бр. 28 от 2013 г. и бр. 77 от 2014 г.)
§ 1. В чл. 6 ал. 2 се изменя така:
„(2) Седалището и адресът на управление на 
дирекцията е Враца, м. Копана могила – раз-
клона за с. Паволче.“
Заключителна разпоредба
§ 2. Правилникът влиза в сила от деня 
на обнародването му в „Държавен вестник“.
Изпълнителен директор: 
Тони Кръстев
4629
МИНИСТЕРСТВО  
НА ТРУДА И СОЦИАЛНАТА 
ПОЛИТИКА
НАРЕДБА № РД 07-8 
от 13 юли 2015 г.
за условията и реда за предоставяне, реги-
стриране и отчитане на трудовите договори 
по чл. 114а, ал. 1 от Кодекса на труда пред 
инспекцията по труда
Раздел І
Общи положения
Чл. 1. С наредбата се определят условия-
та и редът за предоставяне, регистриране и 
отчитане на трудовите договори по чл. 114а, 
ал. 1 от Кодекса на труда пред инспекцията 
по труда.
Чл. 2. С наредбата се утвърждава образец 
на трудов договор по чл. 114а, ал. 1 от Кодекса 
на труда съгласно приложението.  
Раздел ІІ
Трудов договор за краткотрайна сезонна сел-
скостопанска работа
Чл. 3. (1) Трудовият договор по чл. 2 се 
сключва между работник и работодател – ре-
гистриран земеделски стопанин, като се 
подписва преди постъпване на работа в два 
екземпляра – по един за всяка страна.
(2) Трудовият договор се сключва за работа 
за един ден за професии, неизискващи специ-
ална квалификация в основна икономическа 
дейност „Растениевъдство“ – само за обра-
ботка на насажденията и ръчно прибиране 
на реколтата от плодове, зеленчуци, розов 
цвят и лавандула. 
(3) Трудовият договор се изготвя по образец 
съгласно приложението и съдържа данни за 
страните, място на работа, наименование на 
длъжността, размер на трудовото възнагражде-
ние, дата и месец на изпълнение на работата, 
продължителност на работното време, начало 
и край на работния ден и данни, служебно 
вписани от инспекцията по труда, заверила 
съответния образец.
(4) Трудовото възнаграждение е в размер 
на не по-малко от пропорционално опреде-
ления за един ден размер на минималния 
месечен осигурителeн доход по чл. 6, ал. 2, 
т. 3 от Кодекса за социално осигуряване за 
дейността по чл. 3, ал. 2 и се изплаща от 
работодателя – регистриран земеделски сто-
панин, лично на работника срещу разписка, 
неразделна част от трудовия договор, в която 
работникът полага саморъчен подпис върху 
екземпляра, съхраняван от работодателя.